Tbedd telḥa sdat-iw, tsers aqerru-s, neqqim tama n umɣar-nni amuḍin, nettat tettecmumuḥ s tmara, ma d netta ittaԑraḍ ad d-isban iman-is ur t-yuɣ kra, maca yal yiwen yeẓra i yellan deg wayeḍ, isell-as i wul-is mi i yettru, baba-s yettdubu mi i yettwali yelli-s di leɣben ur yezmir ad as t-ikkes, ma d yelli-s, yuweḍ-itt-id uqraḥ n baba-s, tḥussyiss amzun d nettat i yuḍnen, yiwet n tneffut tettfaras deg wussan-is ineggura di tudert, tayeḍ tuyes seg-s, mԑanaqent sdat n tayri d lmut, ma d nekk lliɣ gar-asen ttwaliɣ tḥussuɣ uɣbel-iw d wayen i yellan deg-sen.